تبت کی تاریخ

تبت کی تاریخ  کی ابتدا تبتی بدھ مت سے شروع ہوتی ہے۔بدھ مت کی ترقی نے تبت اور منگول کی تہذیبوں کو پروان چڑھنے میں مدد کی۔ تقریباً تمام تبتی مؤرخین بدھ مونک تھے۔

جغرافیائی شکل 
تبت قدیم چین اور بھارت کے درمیان میں ایک چھوٹا سا زمینی ٹکڑا ہے۔ چین سے تبت کو سطح مرتفع تبت الگ کرتے ہیں اور بھارت اور تبت کے بیچ نیپال کا سلسلہ کوہ ہمالیہ حائل ہے۔ تبت کو دنیا کی چھت کہا جاتاہے۔ اسے برفوں کی زمین بھی کہا جاتا ہے۔
تبتی زبانیں تبتی-برمن زبانوں سے تعلق رکھتی ہیں اور چینی تبتی زبانوںکی شاخیں ہیں۔

قبل از تاریخ 

کچھ ارکیالوجی حقائق اشارہ کرتے ہیں کہ ابتدائی انسان بھارت میں بسنے کی غرض سے تبت سے ہو کر گزرے تھے۔ باشعور آدمی کی آبادی کے پہلے اشارے 21 ہزار سال قبل ملتے ہیں۔ شمالی چین سے 3000 قبل مسیح میں ایک کثیر آبادی نے تبت میں اپنا گھر بسایا۔ یہ نیا سنگی دور تھا۔حالانکہ“ قدیم سنگی دور اور اور عبوری تبتی آبادی کے درمیان میں ایک جزوی وراثی تسلسل پایا جاتا ہے “۔
میگالیتھی دور میں تبتی مرتفع سطح میں اجداد پرستی رہی ہوگی۔ تبتی سطح مرتفع میں آہنی دور کے دفینے حالیہ دور میں دریافت ہوئے ہیں لیکن سطح کی بلندی کھدائی اور تحقیق کو مشکل بناتے ہیں۔

ابتدائی تاریخ ( 500 ق م تا 618ء) 
نامکھائی نوربو کے مطابق ژانگ ژونگ نے امدو علاقہ سے مغربی تبت کی طرف ہجرت کی تھی۔ کچھ تبتی متون بھی اس جانب اشارہ کرتے ہیں۔ژانگ ژونگ بون (مذہب) کے ماننے والے تھے۔
پہلی صدی عیسوی میں پڑوس کے علاقہ میں ایک نئی سلطنت یارلونگ گھاٹی ابھری اور یارلونگ بادشاہ دریگوم سینپو نے ژانگ ژونگ کے اثر کو ختم کرنے کی کوشش کی اور یارلونگ سے بون (مذہب) کے پجاری کو برطرف کر دیا۔ جواب میں بادشاہ کو ژانگ ژونگ نے قتل کر دیا اور پھر ایک لمبے عرصے تک حکومت کی تاآنکہ ساتویں صدی میں سونگسٹین گمپو نے تبت کو اپنے علاقہ میں ملا لیا۔

حوالہ جات 

تاریخ ایشیا
تاریخ تبت
تبت
مضامین جن میں تبتی زبان کا متن شامل ہے
ویکی ڈیٹا سے مطابقت رکھنے والی مختصر تفصیل